επι ιερεως σατυρου και αγωνοθετου κ[αι] ιερεως βασιλεως ευμενου νικοτελου[ς] εδοξεν τωι κοινωι των περι τον διονυσον τεχνιτων των επ ιωνιας και ελλησποντου και των πε[ρι] τον καθηγεμονα διονυσον επειδη κρατων ζωτιχου αυλητης ευεργετης εν τε τωι προτερον χρονωι τη[ν] πασαν σπουδην και προνοιαν ειχεν των κοινει συμφεροντων τει συνοδωι και τιμηθεις αξιως ων ευεργετηκεν υπερτιθεται τει ευνοιαι και φιλοτιμιαι τει εις τους τεχνιτας παντα πραττων τα συμφεροντα τωι κοινωι των περι τον διονυσον τεχνιτων επαινεσαι μεν κρατωνα ζωτιχου αυλητην ευεργετην επι τωι την αυτην εχειν αιει προαιρεσιν της ευεργεσιας της εις απαντας τους τεχνιτας προσδουναι δε αυτωι προς ταις προυπαρχουσαις τιμαις ανακηρυξιν τε στεφανου του εκ του νομου ημ ποιησεται αιει εν τωι θεατρωι ο εκαστοτε γινομενος αγωνοθετης και ιερευς βασιλεως ευμενου εν τηι βασιλεως ευμενου ημεραι οταν η τε πομπη διελθηι και αι στεφανωσεις συντελωνται ομοιως δε και παρα τον ποτον γινεσθω τηι αυτηι ημεραι μετα τας σπονδας υπο των αρχοντων η αναγγελια του στεφανου. παρατιθεσθαι δε και εν ταις θεαις και εν ταις πομπαις παρα τον ανδριαντα τον κρατωνος τον εν τωι θεατρωι τριποδα τε και θυμιατηριον και της επιθυμιασεως την επιμελειαν καθ εκαστον ετος αιει ποιεισθαι τον αγωνοθετην και ιερεα βασιλεως ευμενου γινομενον. εδοξεν τωι κοινωι των συναγωνιστων επειδη κρατων ζωτιχου καλχηδονιος αυλητης ευνους ων διατελει τωι κοινωι των συναγωνιστων και λεγων και πραττων αιει τα συμφεροντα τοις συναγωνισταις ιερευς τε αιρεθεις προτερον την πασαν επιμελειαν εποιησατο τας τε θυσιας συνετελεσεν πασας οσιως μεν τα προς τους θεους και τους βασιλεις καλως δε και ενδοξως τα προς παντας τους συναγωνιστας ουτε δαπανης ουτε φιλοτιμιας ουθεν ελλειπων και νυν δε αγωνοθετης γενομενος καλως των αγωνων προστας και τοις νομοις ακολουθησας αιειμνηστον τοις επιγινομενοις κατελιπεν την αρχην οι συναγωνισται εμ παντι καιρωι φαινωνται τιμωντες τους εξ εαυτων δεδοχθαι τωι κοινωι των συναγωνιστων στεφανουν κρατωνα ζωτιχου καλχηδονιον δια βιου εν τε τωι κοινωι δειπνωι των συναγωνιστων και εν τωι θεατρωι ποιουμενους την αναγορευσιν τηνδε το κοινον των συναγωνιστων στεφανοι κρατωνα ζωτιχου καλχηδονιον στεφανωι τωι εκ του νομου αρετης ενεκεν και ευνοιας ης εχων διατελει εις τους συναγωνιστας. της δε αναγγελιας της του στεφανου επιμελεισθαι τους αρχοντας τους κατ ενιαυτον αιρουμενους. ινα δε και τοις αλλοις πασιν φανεφα ηι εις τον απαντα χρονον η των συναγωνιστων ευχαριστια αναγραψαι το ψηφισμα τοδε εις στηλην λιθινην και στησαι προς τωι διονυσιωι εν τωι επιφανεστατωι τοπωι αναθειναι δε αυτου και εικονα εν τωι διονυσιωι γραπτην τελειαν επιγραψαντας το κοινον των συναγωνιστων στεφανοι κρατωνα ζωτιχου καλχηδονιον αρετης ενεκεν και ευνοιας της εις αυτους. επειδη κρατων ζωτιχου περγαμηνος αυλητης κυκλιος προτερον τε πολλας και μεγαλας παρεσχηται χρειας κατ ιδιαν τε τοις εντυγχανουσιν [αυτωι των εν ισθμωι και νεμεαι τεχνιτων και] [κοινηι -].
CIG 3068 + p. 1125
CIG 3068 + p. 1125